**ΝΕΟΕΛΛΗΝΙΚΗ ΓΛΩΣΣΑ**

**ΕΝΟΤΗΤΑ 4 ΦΥΛΛΟ ΕΡΓΑΣΙΑΣ**

* Κείμενο

Μάλλον απογοητευτικά για τις επιδόσεις των 15άρηδων της Ελλάδας υπήρξαν τα στοιχεία της ετήσιας έρευνας του ΟΑΣΑ, που δόθηκαν στη δημοσιότητα πριν λίγες μέρες. Στοιχεία που τους φέρνουν στον πάτο της κατάταξης ανάμεσα στους μαθητές 27 χωρών του ΟΑΣΑ. Με μια περίεργη όμως, με πρώτη ματιά, αντίφαση. Ενώ τους **είχε καταλογιστεί** λειτουργικός αναλφαβητισμός και έλλειψη κατανόησης κειμένων και αφομοίωσης εννοιών, αναφέρεται ότι είναι οι περισσότερο φορτωμένοι με μαθήματα στο σπίτι, ενώ συγκαταλέγονται στους πρώτους όσον αφορά στην εκμάθηση ξένων γλωσσών.

Τι μπορεί να σημαίνουν αυτά τα στοιχεία; Το πιθανότερο- με κάθε επιφύλαξη-ότι τα παιδιά **βαριούνται** τα σχολικά μαθήματα, ιδιαίτερα όταν ο εκπαιδευτικός δεν είναι σε θέση να τα **κάνει** ελκυστικά. Η δε σχολική εργασία στο σπίτι είναι ότι χειρότερο μπορεί να τους προκύψει, ειδικότερα στους καιρούς μας, καθώς τους διεκδικούν λογής πειρασμοί, τηλεόραση, διαδίκτυο, έξοδοι και κατά τεκμήριο καθόλου εξωσχολικά βιβλία. Βάλτε και το γεγονός ότι **δεν έχουν αντιμετωπίσει** τις συνέπειες των παλαιοτέρων (τιμωρίες, το φάσμα μιας στερημένης, λόγω αγραμματοσύνης ζωής). Όσον αφορά τις ξένες γλώσσες υπάρχει εξήγηση. Και στην εσχάτη παρέα πλέον δεν γίνονται αποδεκτοί, αν δεν είναι σε θέση να επικοινωνήσουν σε μια ξένη γλώσσα και κυρίως την αγγλική. Τα υπόλοιπα ή και όλα μαζί έχουν σχέση με την εικονολατρική εποχή μας και το γεγονός ότι, ιδιαίτερα σ’ έναν τόπο σαν το δικό μας, με τα πρότυπα που πλασάρονται, μετρούν περισσότερο η καπατσοσύνη, το θράσος, οι γνωριμίες, η αντίληψη ότι θα ζήσουμε όσο γίνεται καλύτερα, δουλεύοντας όσο γίνεται λιγότερο, αν **δεν μπορούμε** να το **αποφύγουμε** τελείως.

Δ. Γκιώνης , εφ. Ελευθεροτυπία

* **ΕΡΩΤΉΣΕΙΣ-ΑΣΚΗΣΕΙΣ:**

1. Ποιες από τις παρακάτω διαπιστώσεις είναι σωστές ή λανθασμένες , σύμφωνα με το περιεχόμενο του άρθρου;( Σε όσες κρίνετε σωστές να σημειώσετε και τα αντίστοιχα αποσπάσματα από το κείμενο που δικαιολογούν την απάντησή σας.)

* Σύμφωνα με τα στοιχεία του ΟΟΣΑ οι Έλληνες μαθητές κατέχουν μια υψηλή θέση στην κατάταξη ανάμεσα σε μαθητές 27 χωρών.
* Οι Έλληνες μαθητές εμφανίζουν έλλειψη στην κατανόηση κειμένων αλλά προηγούνται στην εκμάθηση ξένων γλωσσών.
* Οι μαθητές δυσανασχετούν με τη σχολική εργασία στο σπίτι, γιατί αποσπά το ενδιαφέρον τους η τηλεόραση, το διαδίκτυο και οι έξοδοι.
* Η κοινωνική αποδοχή στις παρέες των νέων δεν εξαρτάται από τη γνώση μιας ξένης γλώσσας.

1. Να βρείτε και να σημειώσετε δύο τρόπους ανάπτυξης στη δεύτερη( 2η ) παράγραφο του κειμένου.

α) β)

1. Με ποιον τρόπο συνδέονται οι παράγραφοι του κειμένου;
2. Να βρείτε τα αντικείμενα των υπογραμμισμένων ρημάτων στο παραπάνω κείμενο.

είχε καταλογιστεί: βαριούνται: κάνει:

δεν έχουν αντιμετωπίσει : δεν μπορούμε: αποφύγουμε:

1. Να βρείτε τα συνώνυμα των λέξεων: αντίφαση, ελκυστικά, συνέπειες, έσχατη, γεγονός.

……………….. ……………………… ……………….. ……………………… ………………………..

1. Να αποδώσετε με συνώνυμα τις παρακάτω φράσεις:

μας φέρνουν στον πάτο

τα πρότυπα που πλασάρονται

μετρούν περισσότερο

1. εικονολατρική: Να σημειώσετε τα συνθετικά μέρη της λέξης και να σχηματίσετε δύο (2) δικές σας σύνθετες λέξεις( μία για κάθε συνθετικό)

α΄ συνθετικό β΄ συνθετικό

σύνθετες λέξεις: α) β)

1. Να αναπτύξετε σε μια παράγραφο(60-80 λέξεων) την παρακάτω θεματική πρόταση:

**Τα παιδιά συχνά βαριούνται τις σχολικές εργασίες στο σπίτι.**